**কোরীয় ক্যালিগ্রাফি**, যা কোরীয় ভাষায় **সএ** (কোরীয় ভাষায়: 서예; হাঞ্জা: 書藝) নামে পরিচিত তা হল কোরীয় ঐতিহ্যবাহী শিল্পরূপি হস্তবিদ্যা বা লিপিবিদ্যা। কোরীয় ক্যালিগ্রাফিতে হাঞ্জা যা হল চীনা অক্ষর এবং হাঙ্গুল যা হল কোরীয় অক্ষর তার মিলিত প্রয়োগ দেখা যায়। 

প্রাচীন কোরীয় ক্যালিগ্রাফি প্রধানত হাঞ্জা-র ওপর নির্ভর করেই লেখা হত। গোরএও এবং জোসন রাজবংশের রাজত্বকালে বিভিন্ন উপাদান যেমন, তুলি, ধৃপ দহনকারী, বর্নিশ,  ব্রানডিং লোহা প্রভৃতির সাহায্য ক্যালিগ্রাফি করা হত। ১৪৪৩ সালে কোরীয় অক্ষর হাঙ্গুল আবিষ্কার হওয়ার পরেও কোরীয় ক্যালিগ্রাফার-রা চীনা অক্ষরে ক্যালিগ্রাফি করা বেশি সম্মানজনক বলে মনে করতেন।  হাঞ্জা ১৯ শতকের শেষ পর্যন্ত লিপি লেখার জন্য ব্যবহৃত হত। পরবর্তী কালে উত্তর ও দক্ষিণ কোরিয়া ভাগ যাওয়ার পরে তারা কোরীয় অক্ষরের পৃথক শব্দকরন করে। বর্তমানের দক্ষিণ কোরিয়ার ক্যালিগ্রাফাররা "হানগুল" লেখার নতুন নতুন পদ্ধতির প্রয়োগ করছেন, যা কোরীয় ক্যালিগ্রাফি বৃহত্তর প্রভাব বিস্তার করেছে।

ইতিহাস
------

চীনা ক্যালিগ্রাফির সঙ্গে কোরিয়ার পরিচয় হয় প্রথম অথবা তৃতীয় সাধারণ যুগে (CE) এবং তা জনপ্রিয় হয়ে ওঠে সপ্তম শতকে। অষ্টম শতকের, কীম সেং, প্রথম জনপ্রিয় কোরীয় ক্যালিগ্রাফিক, যার ক্যালিগ্রাফিকে চীনা ক্যালিগ্রাফার  ওয়াং জিহি (Wang Xizhi)-এর কাজের সঙ্গে তুলনা করা হয়েছে। নয়ের শতকে, কবি চোয়ে চিওন (Choe Chiwon) তাঁর জন্ম প্রদেশ শিলা এবং তাং রাজত্বের সময় তাঁর ক্যালিগ্রাফির জন্য জনপ্রিয়তা অর্জন করেন।

তাং মাস্টার, ইউ শিনান (Yu Shinan),  ওউএয়্যাং জূন (Ouyang Xun), এবং এয়ান যেনকূইং (Yan Zhenqing) তাদের কৌনিক আকৃতির ক্যালিগ্রাফির জন্য জনপ্রিয় ছিলেন যতদিন না পর্যন্ত ১৪ দশকে জাও মেজ্ঞফু (Zhao Mengfu)-এর গোলাকার ক্যালিগ্রাফি  আরও বেশি জনপ্রিয়তা অর্জন করে। পরের বছরগুলিতে কোরীয় ক্যালিগ্রাফি খুবই আনুষ্ঠানিক হয়ে ওঠে। কোরীয় ক্যালিগ্রাফার কীম জং হুই (Gim Jeong-hui, 김정희, 金正喜, (1786–1856) জোসন রাজত্বের সময়ের সব থেকে জনপ্রিয় ক্যালিগ্রাফার ছিলেন। তিনি বিভিন্ন পদ্ধতিতে ক্যালিগ্রাফি করতেন,  তাঁর সব থেকে জনপ্রিয় পদ্ধতি ছিল "চুসাছে" (Chusache)। তিনি এই পদ্ধতিতে দক্ষতা অর্জন করেন যেযু দ্বীপে থাকার সময়। তিনি তাঁর কলম নাম "চুসা" -এর নামেও জনপ্রিয়, যা চীনা লিশু লিপি থেকে এসেছে।

কোরীয় ক্যালিগ্রাফি হাঞ্জা এর ব্যবহার করেছে, কোরিয়ার জাপানের দ্বারা অধিগ্রহণের আগে পর্যন্ত। কোরীয় ক্যালিগ্রাফিতে হাঙ্গুল জনপ্রিয়তার অন্যতম কারণ আবেগের জন্য। যদিও এখনও "হানজা" এর ব্যবহার কোরীয় ক্যালিগ্রাফিতে সমান ভাবে জনপ্রিয়।

কোরীয় ক্যালিগ্রাফি নিজের নিজস্ব পদ্ধতি ব্যবহার করে নতুন অক্ষরের আকৃতির আবিষ্কার করেছে, যা "জং-সং" নামে পরিচিত।

ক্যালিগ্রাফির বিভিন্ন ধরন
-------------------------

কোরীয় হানজা ক্যালিগ্রাফির প্রধানত পাঁচটি ধরন আছে যাকে চীনা ক্যালিগ্রাফির থেকে আলাদা করা যায়। এই কোরীয় ক্যালিগ্রাফির ধরনগুলি হল,

* জনসো (전서/篆書) মানে শীল করা লিপি। এর আকার সাধারণ মাপ অনুযায়ী হয়। এই ক্যালিগ্রাফি তার সমান পুরু, আকার ও বাঁকানো দাগের জন্য পরিচিত। তাই এই ক্যালিগ্রাফি সাধারণত শীল জাতীয় লিপি জন্য ব্যবহার করা হয়।
* ছোসো (초서/草書) মানে টানা লেখা জাতীয় লিপি। এই ক্যালিগ্রাফি তার একক অক্ষরের দাগের জন্য বিখ্যাত। এই ক্ষেত্রে অনেক সময় দুটি অক্ষর লেখার ধরনের জন্য একই রকমের মনে হয়।
* হ্যেসো (해서/楷書) মানে ব্লক ধরনের লিপি। এই ধরনের ক্যালিগ্রাফিতে চৌকো বাস্কের মধ্যে অক্ষর লেখা হয়ে থাকে যাতে সব অক্ষর সমান আকারের হয়। প্রধানত চীনা ক্যালিগ্রাফিতে এটি ব্যবহার করা হয়ে থাকে।
* হ্যেংসো (행서/行書) মানে অর্ধ বাঁকা লিপি। এই ক্যালিগ্রাফির অক্ষর বাস্ক ও টানা লেখার মাঝামাঝি একটি ধরন। এই ক্যালিগ্রাফি খুব তারাতারি ও সহজে লেখা যায় বলে বেশিরভাগ মানুষ এই ক্যালিগ্রাফির ধরন ব্যবহার করেন।
* অ্যাসো (예서/隸書) মানে সরকারি লিপি। এই লিপির শীল জাতীয় লিপি থেকে উৎপত্তি হয়েছে।

উপাদানের "চারটি বন্ধু"
----------------------

কোরীয় ক্যালিগ্রাফিতে "চারটি বন্ধু উপাদান" বলতে ক্যালিগ্রাফির কাগজ, কলম, কালি দাণি ও কালি পাথরের কথা বলা হয়েছে। কোরীয় ভাষায় এদের "মুনবাংসাও" (문방사우, 文房四友) বলা হয়। কোরীয় ক্যালিগ্রাফিতে, ঐতিহ্যবাহী হানজি ব্যবহার করা হয়, যা কোরীয় তুঁত থেকে তৈরি করা হয়ে। এই কাগজ কালি ভাল শোষণ করার জন্য রঙ ভালভাবে ফুটে ওঠে। কলম তৈরি করার জন্য পশুর লোম ব্যবহার করা হয়। কালি দাণি বানানোর জন্য পোড়া গাছ ও আঁঠা ব্যবহার করা হয়। কালি পাথরের জন্য খুব মসৃণ পাথরের যেমন জেড পাথরের ব্যবহার করা হয়। কোরীয় ক্যালিগ্রাফির জন্য এই চারটি উপাদান ছাড়াও ইওনজোক, কালি তৈরির জন্য জল, বুট টোং, কলম দাণি, মুনজিন, কাগজ চাপার জন্য ভারি জিনিস, পিলসে, কলম ধোয়ার জন্য পাত্র ব্যবহার করা হয়ে থাকে।

চিত্রশালা
---------

কোরীয় ক্যালিগ্রাফির উদাহরণ-

পণ্ডিত কর্মকর্তা সেওং সাম-মুন এর ক্যালিগ্রাফি (১৪১৮-১৪৫৬)।
হুমিনজংগম হ্যেরে এর প্রতিরূপে কোরীয় মিশ্র লিপির ক্যালিগ্রাফি (১৪৪৬)। 
কোরিয়ার জনপ্রিয় ক্যালিগ্রাফারদের মধ্যে অন্যতম কিম জং-হুই এর তৈরি ক্যালিগ্রাফি। 
হাঙ্গুল অক্ষরে লেখা কোরীয় ক্যালিগ্রাফি।

তথ্যসূত্র
---------

1. ↑  *Beyond line : the art of Korean writing*। Stephen Little, Virginia Moon, In-su Cho, Los Angeles County Museum of Art। Los Angeles। ২০১৯। আইএসবিএন 978-3-7913-5814-7। ওসিএলসি 1080249208।
2. 1 2  Brown, Ju; Brown, John (2006). *China, Japan, Korea: Culture and Customs*. Ju Brown. pp. 102–104. ISBN 978-1419648939.
3. ↑  Chen, Tingyou (2011). *Chinese Calligraphy*. Cambridge University Press. p. 116. ISBN 978-0521186452.
4. ↑  "Choe Chi-won, great Tang and Silla poet"। *koreatimes* (ইংরেজি ভাষায়)। ২০১৬-০৭-০৮। সংগ্রহের তারিখ ২০২১-১০-২১।
5. ↑  "Korean calligraphy"। *Encyclopedia Britannica* (ইংরেজি ভাষায়)। সংগ্রহের তারিখ ২০২১-১০-২১।
6. ↑  Yi, Ki-baek (1984), *A New History of Korea*, Harvard University Press, ISBN 9780674615762
7. ↑  Yu, Hong-june. "The masterful calligraphy of Gim Jeong-hui". *Koreana*. **15** (3).
8. ↑  "Korean Calligraphy"। *www.antiquealive.com*। সংগ্রহের তারিখ ২০২১-১০-২১।

বহিঃসংযোগ
---------

* কোরীয় ক্যালিগ্রাফিতে ভিজ্যুয়াল সহ সংবাদপত্রের নিবন্ধ